Sportszakmai Bizottság Beszámoló 2015

Az SSZB 4 állandó taggal végezte munkáját 2015 első félévében. A tagok 3 tagegyesületet képviseltek.

Elnök: Fóti Balázs (FTC), Tagok: Patonai Ágnes (WSC), Belleli Lajos (COOL), Sárdi Péter (FTC)

Az SSZB az év első felében többször ülésezett az aktuális feladatok intenzitásához igazodva, illetve rendszeresen vitatott meg szakmai kérdéseket telefonon, e-mailben.

A második félévtől egyik tagunk Belleli Lajos külföldre költözött. Azóta az ülések elmaradtak, ezt felváltotta az e-mailes egyeztetés, ebben Lajos is részt tud venni távolról is.

2015 során az SSZB folyamatosan vezette a ranglistát, javaslatot tett a díjazottakra és elkészítette a 2015-16 szezonra vonatkozó ranglistakiírást.

Az év első felében elkészítette az MCSZ által rendezett felnőtt versenyek kiírásait, lebonyolítási szabályzatait, időrendjeit, megtartotta a sorsolásokat és a technikai értekezleteket, amelyekről összefoglalókat küldött a résztvevőknek. A versenyeket lebonyolította. (Női-Férfi OCSB, Vegyes OCSB, Egyéni OCSB). A második félévtől a Versenybírói Testület új vezetője és a Főtitkár már átvette ezeket a feladatokat és az SSZB-nek elsősorban ellenőrző, koordináló szerepe maradt (Vegyes-páros OCSB, Magyar Kupa) Ez fontos lépés a bizottság operatív működésének megszűntetése irányába és elsősorban a tanácsadói jellegű munka felé.

Elkészítettük a 2015-16-os szezonra vonatkozó versenynaptárat.

Az év során a bizottság bekérte a válogatottak felkészülési terveit és beszámolóit, amit az elnökség elé terjesztett. Erre vonatkozóan az új gyakorlatot még nem sikerült elfogadtatni az elnökséggel, ez jövőbeni feladat.

Pályázat készült a 2016-os WCF CEP programra, amit 2016 nyarán készülünk a WCF felé benyújtani, lévén ők az őszi programokat támogatják szívesebben.

A 2014/15-ös DAP keretet sikerült teljes mértékben felhasználni és elszámolni. A 2015/16-os DAP keret felhasználási tervet elkészítettük, felhasználása 50%-os, a további felhasználás és elszámolás folyamatban van.

A Gerevich Ösztöndíjat kiírta a bizottság és javaslatot tett a díjazottakra.

A Versenybírói testület újraszervezésében a testületi vezető kiválasztásában és oktatásában, új versenybírók bevonásában, oktatásában, vizsgáztatásában 1-1 SSZB tag aktívan közreműködött.

Az új szabálykönyv fordítása, a honlap tartalmi elemeinek bővítése és a Curling népszerűsítő videó magyarítása is részben az SSZB közreműködésével történt.

Floor Curling beszerzést és Button mérő eszköz beszerzést javasoltunk a technikai feltételek és a népszerűsítés javítása érdekében. Ezek részben már bizonyították sikerességüket.

On-line nevezési rendszert javasoltunk bevezetni a versenyek szervezésének könnyítése érdekében, ez már sikerrel működik.

A debreceni kövek beszerzésében aktívan részt vettünk, az OB-k színvonalának emelése érdekében, ennek hatása érzékelhető.

Segítettünk a Kamaraerdei pálya akadálymentesítésének megvalósításában, amivel út nyílt a kerekes székes curling szakág beindítására.

Szervezzük a Kelet-Európa Kupát.

Fentieknek köszönhetően az SSZB-vel kapcsolatban a korábbi legkritikusabb hiányosságban a határidők pontosabb betartásában rengeteget fejlődtünk.

Fejlesztendő területek:

* A bizottsági munka átalakítása akár a szerkezet módosításával is
* Projekt munkában egy Közép-Európa Tour verseny kidolgozása
* Projekt munkában MCSZ szervezésű edzőképző program kialakítása
* Projekt munkában MCSZ szervezésű edzőtáborprogram kialakítása
* Projekt munkában a Magyar Curling Napja nagyszabású sportág népszerűsítő rendezvény tervezése